NETFLIX-ALKUPERÄISSARJA
KYMMENES JOULUKUUTA 1936
Gina! Ella!
Gina! Carina! Ella!
Windsor, täällä valvomo. Kuuluuko?
- Hyvin kuuluu. - Valmiina testiin.
- Testataan. - Viisi, neljä, kolme...
Äiti.
Tulin esittämään viimeisen mielenilmaukseni.
Ja rukoilemaan, ettet tekisi sitä.
Tahdon puhua kansalleni. Minulla on siihen oikeus.
- Olet luopunut siitä oikeudesta. - On asioita, jotka tahdon sanoa.
Missä ominaisuudessa? Et ole enää heidän kuninkaansa.
- Yksityishenkilönä. - Yksityishenkilö ei kiinnosta ketään.
Saanen olla eri mieltä. Lehdet ovat puolellani.
Olisi kaikille parasta, jos jättäisit hyvästit hiljaa ja yksityisesti - -
- ja katoaisit yöhön.
Mieluiten lopullisesti.
- En sanonut niin. - Ajattelitte kuitenkin.
Myöntäkää pois.
Elizabeth! Margaret! Sisälle!
Täällä Windsorin linna. Seuraa tärkeä ilmoitus -
Hänen kuninkaalliselta korkeudeltaan Windsorin herttualta.
Joitakin tunteja sitten suoritin viimeisen tehtäväni - -
- kuninkaana ja keisarina.
Nyt, kun valtaistuimelle on noussut veljeni, Yorkin herttua -
- ensimmäinen velvollisuuteni on vannoa hänelle uskollisuutta.
Teen sen täydestä sydämestäni.
Te tiedätte, mitkä syyt pakottivat minut luopumaan kruunusta.
Katsoin mahdottomaksi kantaa vastuun raskasta taakkaa - -
- ja suorittaa kuninkaan tehtäviä - -
- sillä tavoin kuin tahtoisin, -
- ilman rakastamani naisen apua ja tukea.
Päätöstäni on helpottanut tieto siitä, -
- että veljeni elämässä on eräs suuri siunaus...
- Tulkaa sisään. - josta myös moni teistä nauttii - -
- ja jota ei ole suotu minulle.
Onnellinen koti, vaimo ja lapset.
Nyt meillä on uusi kuningas.
Toivotan hänelle ja teille, hänen kansalleen, onnea ja menestystä -
- täydestä sydämestäni.
Jumala siunatkoon teitä kaikkia.
Jumala suojelkoon kuningasta.
Charles, älähän nyt.
- Lykkyä tykö, kultaseni. - Kiitos.
Ja kiitos tästä kaikesta. Täällä näyttää oikein hienolta.
Elämäni ensimmäinen kunnon koti.
- Tommy. - Huomenta, Teidän Majesteettinne.
- Seurasit minua. - Hieman.
Jos Majesteetille sopii, voimme perehtyä kabinetin papereihin - -
- tavattuanne Heidän majesteettinsa. Aikaa on 20 minuuttia.
- Papereihinko? - 20 minuuttia Heidän majesteeteilleen.
- Sitten papereiden kimppuun. - Entä sen jälkeen?
Kaikki helpottuu, kunhan tilanne rauhoittuu.
- Helpottuuko? - Ja kunhan muutatte palatsiin.
Käsittääksemme hän saapuu näillä hetkillä Southamptoniin.
- Yksinkö? - Ilmeisesti.
On sekin jo jotain.
Muutama viime hetken muutos hautajaisjärjestelyihin.
Mikäli teille sopii, ajattelimme, että Windsorin herttua - -
- istuu Gloucesterin, Kentin ja Edinburghin herttuoiden kanssa.
Eli minun takanani. Hengittämässä niskaani.
Jos Hänen majesteettinsa haluaa, hän voi istua muutamaa riviä taempana.
Kenties kappelin ulkoportailla asti?
Anteeksi. Tiedän, että hän on poikanne.
Poika, joka kruunusta luopuessaan vei hengen toiselta pojaltani.
Jospa hänet laittaisi tuohon? Lähelle pääministeriä?
- Kiitos. - Itkupilli.
- Mitä? - Niin hän kutsuu Winstonia.
Hänellä ja hänen vaimollaan on häijyt lempinimet meille kaikille.
Kerron omasi, jos pyydät kauniisti.
Ei, kiitos.
Shirley Temple.
Valmista.
Palaan kotimaahani murheellisin mielin.
Olen tullut Atlantin takaa saattamaan rakkaan veljeni hautaan - -
- ja lohduttamaan Hänen majesteettiaan kuningatar Marya.
Tunnen suurta myötätuntoa - -
- leskeksi jäänyttä kuningataräitiä ja hänen kahta tytärtään kohtaan - -
- heidän suuressa surussaan. Kiitos.
- Katsokaa! - Riittää jo! Valmistautukaa.
Hänen kuninkaallinen korkeutensa Windsorin herttua.
Äiti-kulta.
Bertie-parka.
Niin nuori.
Täytyy vain olla kiitollinen kaikista yhteisistä vuosista.
Niin ihmeen hyvä ja huolehtivainen.
Oikea enkeli äidilleen, vaimolleen ja lapsilleen.
Luulenpa, ettei hän koskaan ajatellut itseään.
Hän oli kerrassaan täydellinen poika.
En voi kuvitellakaan, kuinka vaikeaa tämä on teille.
Olette ollut ajatuksissamme ja rukouksissamme.
Meidän? Olisi hyvä olla mainitsematta sen naisen nimeä lähipäivinä.
- En maininnut nimeä. - Viittaus kävi selväksi.
Olkoon niin.
Äidillisten ohjeiden hengessä sanon, että matkasi päätyttyä - -
- viimeisinkin kunnioitus ja kiintymys voi olla mennyttä.
KUNINGAS
- Olin toivonut, että tämä voisi odottaa. - Ikävä kyllä ei.
Ymmärrän.
Aloitammeko?
Päällimmäisenä on yhteenveto lippaan sisällöstä.
- Ensiksikin viiden suurvallan kokous... - Onko se tämä?
- Aloitetaan tästä. - Hyvä on, Teidän Majesteettinne.
- Hän on täällä. - Hän tuli!
Älä suotta kiirehdi, kultaseni, Kestää tunnin, ennen kuin hän on ovella.
Ja ovista suoriutuminen vie toisen tunnin.
Älä unohda niitä kahta asiaa. Lapset pitävät minun sukunimeni.
Ja asumme Clarence Housessa, emme Buckinghamin palatsissa.
- Tärkeitä asioita. - Muistan kyllä.
- Äläkä hermoile. - No en!
Näytät hermostuneelta. Ole lujana. Sinä määräät.
Hän on Winston Churchill, mutta muista, kuka sinä olet...
- Ei kukaan. - Englannin kuningatar.
Älkää antako minun viipyä liian kauan.
Herra pääministeri, Majesteetti.
Teidän Majesteettinne.
Odotin innolla joka tiistai audienssia teidän -
- isänne kanssa.
Hänen majesteettinsa oli sankari -
- sekä minulle että koko kansalleen.
Kiitos.
Käykää istumaan.
Tilasin teetä. Tai ehkäpä jotain vahvempaa?
Hyvänen aika. Eikö kukaan kertonut?
Hallitsija ei koskaan tarjoa pääministerille virvokkeita.
Eikä istuinta. Isoisoisoäitinne luoman käytännön tarkoituksena - -
- oli seisottaa meitä kuin valtakunnanneuvoston jäseniä.
Ajan haaskaus on miltei kuolemansynti.
Palveltuani virassa 52 vuotta olen oppinut ainakin sen, -
- että ei ole niin vaikeaa ongelmaa tai niin vakavaa kriisiä, -
- etteikö sitä voisi ratkaista 20 minuutissa. Joten...
Aloitammeko?
Hän puhuu paraikaa pääministerin kanssa.
Tein selväksi, miten tärkeää on, että hän ja lapset ottavat teidän sukunimenne.
Se on sinunkin nimesi. Annoin sen sinulle.
Mountbatten hallitsijasuvun nimenä - -
- ja esikoispoikanne Charles ensimmäisenä Mountbattenien kuninkaana...
Se olisi jo jotakin, vai mitä?
Nyt tahtoisin keskustella kruunajaisistanne.
Olen ehdottanut päivämäärää, jonka hallitus on hyväksynyt.
Onhan se kesällä?
Kyllä vain. Ensi vuonna.
Ensi vuonna? Miksi vasta silloin?
Se on teidän omaksi parhaaksenne.
Pitkä aika valtaannoususta kruunaukseen oli suureksi hyödyksi isällenne.
Hän odotti viisi kuukautta.
Ja minun pitäisi odottaa kruunausta 16 kuukautta?
Aivan.
Sen lukemiseen menisi viikkoja...
- Kiitos juomasta. - Kiitos, Jock.
Ensin ulkoministeriöön. Yllätetään Anthony.
- No? - Ei mitään.
Aiheina oli sokerin, voin ja lihan säännöstelyn lopettaminen,
Korean tilanne ja kruunajaispäiväni. Sain tuskin suunvuoroa.
Se mies ei edes hengitä välillä. Hänet pitää keskeyttää.
Ei niin voi tehdä! Ei yksityisaudienssilla.
Entä ne asiat, joista pyysin puhumaan?
- Löydän sopivan hetken. - Milloin?
Miksi hän tekee sellaista?
- Miksi kruunajaisiani pitää lykätä? - Mistä sinä puhut? Elizabeth!
Tiedän, että meillä on ollut erimielisyytemme.
Jos sallitte...
Ajatelkaamme kuitenkin nyt sitä, mikä meitä yhdistää.
Te menetitte aviomiehen ja isän, minä menetin veljen.
Surkaamme yhdessä, tasavertaisina, rakasta läheistämme.
Viivyn täällä muutaman päivän hautajaisten jälkeen - -
- ennen kuin palaan New Yorkiin.
Ehkä voisimme viettää hieman aikaa yhdessä.
Vaikkapa lounaan tai kävelyn merkeissä.
Se olisi oikein mukavaa.
Teidän Majesteettinne.
- Täytyy mennä, tytöt. - Nytkö jo?
Niin, Westminsterin palatsiin.
Katsomaan isää.
Tähän perheeseen ei voi aina tietää kuuluvansa.
Mutta kun siihen ei kuulu, on totisesti ulkopuolinen.
Ettekö voisi vain olla kohtelias, äiti? Antaa menneiden olla.
Hän luopui kruunusta 16 vuotta sitten ja oli isälle läheinen.
Se mies on hirviö!
Kuninkuuden vastuu vei isänne hengen.
En anna koskaan anteeksi hänen itsekkyyttään ja heikkouttaan!
Hän ei ole tehnyt mitään tämän perheen hyväksi.
Älkääkä antako hänen nöyristelynsä hämätä.
Hän haluaa vain lypsää meiltä sievoiset elatusmaksut - -
- pitääkseen sen eronneen Isebelinsä rahoissaan.
Puhuin lakimiesten kanssa, ja niitä kahta odottaa pikku yllätys.
"Peaches, oma rakkaani.
Sanotaan, että helvetti on infernaalinen paikka, -
- mutta minkä hyisen Englannin helvetin me jätimmekään taaksemme.
Ja mikä lauma kylmäverisiä hirviöitä perheeni onkaan.
Niin hyytävän ylimielisiä.
Tympeän arkipäiväisiä.
Ilottomia ja rakkaudettomia.
Cookie katsoi minua niin pahasti nysänenänsä vartta pitkin, -
- että olin aivan vähällä antaa tulla täydeltä laidalta.
Ja Shirley Temple, jolla on valta vaientaa moukkamainen äitinsä, -
- on täysin vailla omaa tahtoa.
Mutta käyttäydyin siivosti, sillä noudatan sinun neuvoasi.
Pidän heidät myötämielisinä ja kaikki sillat ehjinä - -
- ja katson, mitä saamme irti tästä sirkuksesta.
Ehkä saamme jopa määrärahan korotuksen. Kuka tietää?
Sinun kutsumatta jättämisesi oli loukkaus, jonka voi kostaa vain - -
- imemällä heidän rahakirstunsa kuiviin.
Ajattelen sinua joka hetki - -
- ja lasken minuutteja siihen, kun saan taas syleillä sinua.
Sinun rakas Davidisi."
ja laskemme hänet haudan lepoon.
Maasta sinä olet tullut, maaksi sinun pitää jälleen tuleman.
Varmassa ylösnousemuksen ja ikuisen elämän toivossa,
Herramme Jeesuksen Kristuksen kautta.
- Mikä ase se oikein on? - Perin tämän isoisältäni.
Keisari Vilhelmiä ei siunattu normaalilla ruumiinrakenteella.
Aivan, se surkastunut käsi...
Hän oli intomielinen metsämies, joten aseeseen oli tehtävä muutoksia.
Tuo ei ole mikään haulikko, vaan kanuuna.
Olette huijari, Hannover.
Tiedän, että näiden seinien ulkopuolella kansakunta suree - -
- ja kamppailee niukkuuden ja säännöstelyn kurimuksessa, -
- mutta minkä sille mahtaa?
Tämä kaikki voi vaikuttaa ylettömyydeltä, -
- mutta pitämällä kartanon toiminnassa tuemme paikallista yhteisöä - -
- ja kannamme kortemme kekoon talouselämän hyväksi.
Aloittakaamme maljalla.
- Edesmenneelle kuninkaalle. - Kuninkaalle.
- Ja uudelle kuningattarellemme. - Kuningattarelle.
Ja avokätiselle isännällemme - -
- ja hallitsijahuoneelle, joka kantaa hänen nimeään.
Isännällemme ja hallitsijahuoneelle.
Mountbattenin hallitsijasuvulle.
No, annahan tulla. Osaat kyllä. Potkaise se takaisin.
Potkaise. Anna tulla.
Ei se pure sinua. Potkaise.
- Ahaa, Burnleyn toppari. - Pelaatko sinä poikasi kanssa?
- Aina kun näen häntä. Rugbya. - Rugbya? Pois se hänestä.
Tätä ei näytä kiinnostavan muu kuin haaveilu.
- Isälläsi taitaa olla vaikeaa. - Näytä sinä hänelle mallia.
No niin, Charles. Annetaanpa sinulle tähdättävää.
Tuo on pörrännyt tuolla koko aamun.
Tähtää lahkeiden väliin.
- Ottavat ilmakuvia johonkin lehteen. - Niinkö?
Haaveilin pääsystä ilmavoimiin.
Mutta Dickie laittoi minut laivastoon.
Paremmat sosiaaliset kontaktit, hän sanoi.
Hän taisi olla oikeassa, kun miettii, mihin päädyit.
No niin, Charles. Anna tulla!
Ei hassumpaa, Charles. Hemmetti soikoon.
Ei pensaaseen, isä!
Isä, ei! Ei pensaaseen!
Tulehan, Charlie. Opetan lisää...
No niin!
KUNINGATAR
Pöyristyttävää. Tommy Lascelles lähestyy minua hautajaisissa, -
- kysyy onko hetki aikaa ja laukoo päin naamaa: "Oletteko nyt tyytyväinen?"
Tulen matkojen takaa tähän kärsivään maahan, -
- ilman vaimoani, saattamaan rakkaan veljeni hautaan, -
- ja kaiken kärsimyksen lisäksi minua nöyryytetään tällä tavoin!
Ajoitus tuntuu kyllä perin valitettavalta.
Kerrassaan häpeällistä!
- Minkä suuruinen määräraha nyt on? - Kymppitonni vuodessa.
Sovin Bertien kanssa, että luovun kaikesta, -
- lähden maasta, vältän julkisuutta ja saan vastineeksi eläkkeen, -
- jonka piti riittää minun elämäni loppuun, ei hänen.
Hän on tuskin kylmennyt, kun Cookie panee rahahanat kiinni! Ettäs kehtaa.
Et tiedä, tekikö hän sen.
- Totta kai teki. - Äläkä nimittele häntä.
Miksen? Hän on lihava ja näyttää keittäjältä.
Tarjosivatko he selitystä?
Voisi aiheuttaa pahennusta, jos hallitsijaperheen sukulaista - -
- avustettaisiin elämään ylellisesti. Hallitsijaperheen sukulaista!
Olin sen perheen pää! Olin kuningas!
Nyt elämme kituuttamalla. Jokainen päivä on taistelua.
Kuulemani mukaan te elätte suureelliseen tyyliin.
Sinun kannattaisi seurata velivainajasi esimerkkiä.
- Hän oli säästäväinen. - Pihi jo syntyessään. Joka mielessä.
Säästäväisyys teki hänestä erittäin suositun, -
- ja hän opetti perheensä naiset säästämään.
Clarence Housen remonttiin meni 70 000 puntaa, -
- joten se uuden kuningattaren säästäväisyydestä.
- Sen teki hänen aviomiehensä. - Se löytölapsi?
- Älä nimittele häntä niin. - Miksi en?
Kutsuisin häntä nimellä, jos hänellä olisi sellainen.
Hänen kuninkaallinen korkeutensa Hannoverin prinssi Ernst August on täällä.
- Mitä? - Hän pahoittelee yllättävää vierailuaan, -
- mutta asia on kuulemma tärkeä.
Hyvä on. Tulkoon sitten sisään.
Täti hyvä, anteeksi että häiritsen.
- Tulen suoraan Broadlandsista. - Mitä sinä siellä teit?
Ette kai ammuskelleet heti hautajaisten jälkeen?
Voi rakas Ernst.
Käyttäydyimme äärimmäisen hillitysti.
Ja poikavainajanne oli ajatuksissamme koko ajan.
Illalla me kävimme illallispöytään...
- Broadlandsissa on yleensä hyvät ruoat. - Erittäin!
Varsinkin ankkapaisti, jossa maistuu appelsiini.
- Rommissa liotetut rusinat. - Preussilaisen reseptin mukaan.
Entäpä spätzle? Kerrassaan rapeaa. Juustoa ja leivänmuruja.
- Herkullista! - Jatkakaa.
Niin, aivan. Illallisen jälkeen isäntämme kävi kerskumaan, -
- kuinka hallitsijahuone kantaisi pian hänen nimeään.
Pötypuhetta. Windsorin suvusta tuli hallitsijasuku vuonna 1917.
Miesvainajani johti kokousta.
Windsorin nimeä kantaisivat vain miespuoliset perilliset.
Naispuolisia perillisiä ei huomioitu. He ottaisivat aviomiehensä sukunimen.
- Tässä tapauksessa se on... - Mountbatten!
No niin...
Hän kohotti sille maljan.
- Mitä laseissa oli? - Samppanjaa.
Joitteko te samppanjaa poikani hautajaisten jälkeisenä päivänä?
Sisään.
Minun oli pakko nähdä sinut.
Käy sisään.
Kun menin eilen kotiin, löysin tämän keittiön pöydältä.
Hän lähti.
Vei kaikki tavaransakin.
Olen pahoillani.
Etkä ole.
En niin.
En olekaan.
- Haetko avioeroa? - En. Menettäisin työpaikkani.
Et menetä. Pidän siitä huolen.
Minusta tulisi eronnut mies.
Mutta ei syypää eroon.
Olisin silti viallista tavaraa, skandaalin tahrima.
Olisit myös vapaa.
Avioitumaan uudelleen.
Jonakin päivänä.
Niin.
Voi taivas. Mene piiloon, tuonne.
- Tämäkö? - Niin. Luulisin.
- Ei, vaan tämä. - Selvä.
Sisään.
- Olisiko hetki aikaa? - Tietenkin.
- Voinko istua? - Toki.
Tuosta minä haluan puhua.
Lentämisestä.
Teillä on kokemusta, ja minulla on idea. Korjatkaa, jos olen väärässä, -
- mutta lentäminen on käsittääkseni hienointa, mitä olla voi.
- Niin on. - Siis todella. Kaikkein hienointa.
Niin on.
Kun lentää läpi pilvien suureen siniseen äärettömyyteen, -
- se avaruus, hiljaisuus ja ylimaallinen kauneus - -
- on epäuskonnollisen miehen pyhäkkö.
Tuon toivoinkin kuulevani. Missä voisin opetella?
- White Walthamissa on hyvä lentokoulu. - Viettekö minut sinne?
- Tietenkin. - Hienoa.
Sisareni, rakkain sisareni Cecilie, kuoli lentokoneessa.
Kone putosi myrskyssä lähellä Oostendea. Hän oli yhdeksännellä kuulla raskaana.
Synnytys käynnistyi kesken lennon.
Lapsi löytyi hänen viereltään koneen hylystä.
Poika.
Onko univormuun liitetty uusi asuste, Peter?
Onko hän tuttumme?
Minä... Ei.
Niin, eihän asia minulle kuulu.
Kiitos.
Taidat nauttia tästä.
Niin.
Herra Colville, Teidän Majesteettinne.
Teidän Majesteettinne. Tommy.
Sisään vain, Jock. Istumaan.
Meillä on vakava huolenaihe, -
- jonka tahtoisimme saattaa pääministerin tietoon.
Se koskee Edinburghin herttuaa.
Minulle kerrottiin toiveestanne, -
- että teillä ja lapsillanne olisi aviomiehenne nimi. Mountbatten.
- Pitää paikkansa. - Se olisi vakava virhe.
Miehenne otti Mountbatten-nimen saatuaan Britannian kansalaisuuden.
Hänen oikea nimensä, kuten varmasti muistatte, -
- oli Schleswig-Holstein- Sonderburg-Glücksburg -
Tanskan, Norjan ja viimeisimpänä Kreikan hallitsijahuoneiden mukaan.
Olen vanha mies.
Moni on kyseenalaistanut sen, onko minulla vielä jotain tarjottavaa.
Mitä julkiseen elämään tulee, vastaus on "kyllä".
Velvollisuuteni on valmistaa hallitsija tehtäväänsä, -
- antaa siihen tarvittavat välineet ja aseet.
Kansakuntamme on kokenut suuria hetkiä kuningatarten hallitessa tätä maata, -
- eikä teidän tulisi olla poikkeus.
Niin, olen kuningatar, mutta olen myös nainen.
Ja vaimo.
Aviomieheni hurmasi minut ylpeydellään ja vahvuudellaan.
Tahdon avioliittoni onnistuvan.
Ja vakaa perhe-elämä voisi jopa olla kansakunnan parhaaksi.
Oletteko ajatellut sitä?
Hyvä on. Keskustelen asiasta kabinetin jäsenten kanssa.
Ei.
Ilmoitatte asiasta kabinetille, herra pääministeri.
Teette sen palveluksen minulle - -
- vastineeksi siitä, mitä teen jo hyväksenne.
Tiedän, että puolueenne haluaisi teidän väistyvän nuoremman tieltä.
Herra Edenin.
Tiedän myös, että kukaan ei ota puheeksi virasta luopumistanne - -
- niin kauan kuin suunnittelette kruunajaisia.
Viivyttämällä virkaan asettamistani te pysytte vallan kahvassa...
Siispä sanoisin, että olette kiitollisuudenvelassa.
Mikäli myönnyn viivytykseen -
- ehkäpä te voisitte harkita tukemistani mieheni sukunimeä koskevassa asiassa.
Voisitte myös ilmoittaa kabinetille, -
- että mieheni ja minä aiomme jäädä tänne Clarence Houseen.
- Miksi? - Tämä on meidän kotimme.
Se on juuri remontoitu suurella rahalla.
Buckinghamin palatsi sopii virka-asioihin, -
- mutta perheemme yksityinen koti on Clarence House.
Hyvä on.
Hän taisi hieman yllättyä. Sanoi tuskin sanaakaan.
Isä oli sulaa vahaa hänen käsissään. Mutta on oltava lujana alusta asti.
- Niin. On ilmaistava tahtonsa. - Vedettävä selvät rajat.
Sanoin, että on turha keskustella kabinetin kanssa.
- Hienoa. - Niin, sinun kannaltasi.
- Siksi minä sen teinkin. - Kiitos.
Teidän Kuninkaallinen Korkeutenne, kiitos että tulitte.
Ei kestä, Winston hyvä. Kuinka voin auttaa?
Teidän Korkeutenne!
Kabinetin vastaus oli yksimielinen "ei" kummankin asian suhteen.
Hän ei ilahdu nimiasiasta eikä muutosta Buckinghamin palatsiin.
Se on kammottava paikka. Kylmä ja kolkko, -
- mutta nuoren perheen ja lasten kuuluu asua siellä.
Se on kansakunnan keskus, monarkin koti.
- Tahdotteko, että minä kerron hänelle? - Se olisi ylen ystävällistä.
Se on vähintä, mitä voin tehdä.
En ole unohtanut, kuinka puolustitte minua - -
- ja taistelitte puolestani niinä hirvittävinä päivinä.
Mielestäni ketään ei tulisi rangaista rakkauden vuoksi.
Ja uskon puhuneeni monien suulla puolustaessani teitä.
Olen siitä kiitollinen.
Mikäli voin auttaa teitä tässä häntä koskevassa asiassa, -
- ehkäpä voisin pyytää vastapalvelusta?
Tottahan toki.
Suositelkaa nuorelle kuningattarelle, että määrärahani maksua jatketaan.
Hän pitelee nyt kukkaronnyörejä.
Suku olettaa minun kieltäytyvän kaupallisista tilaisuuksista - -
- ja lakkauttaa samalla määrärahani.
Kymmenentuhatta puntaa.
On lähes mahdotonta tulla toimeen ilman niitä.
Että entinen kuningas tulee eteeni anelemaan...
Hyvä on.
Nyt kun kruunajaisiin on vielä jonkin aikaa -
- ehkä voisitte järjestää kabinetin tuen - -
- asiassa, joka on yhä vailla ratkaisua -
- ja kalvaa sydäntäni. - Mikä se asia on?
- Aviovaimolleni kuuluva arvonimi. - Ei.
"Hänen kuninkaallinen korkeutensa". Hän on entisen kuninkaan vaimo.
Ja nainen, jolla on kolme yhä elossa olevaa aviomiestä.
Se on hänen oikeutensa, Winston.
Uskon, että hän saa sen. Uskon, että hän saa osakseen kunnioitusta.
Taisteletteko sen puolesta? Vielä kerran?
Olen puolustanut teitä useasti. Aina omaksi tappiokseni ja turhaan.
Rakkautenne häntä kohtaan on tuhonnut kaiken.
Niin, se on rakkautta, Winston.
Rakkautta.
Hienoin asia maan päällä.
Hänen kuninkaallinen korkeutensa Windsorin herttua.
Teidän Majesteettinne.
Kiitos, että sain tulla.
Kiitos, että tulitte.
Olemme enimmäkseen Pariisissa. Saimme sieltä talon.
Wallis kutsuu mielellään vieraita. Hän on mainio emäntä.
Talo on aina täynnä väkeä.
- Meillä on koiriakin. - Niinkö? Minkä rotuisia?
Mopseja. Davy Crockett, Trooper ja Disraeli.
Mikä mopseissa kiehtoo?
Ne ovat kuin lapsia. Kaipaavat paljon rakkautta.
Ne haukkuvat oudosti.
- Niin. - Ne räksyttävät.
Ja ovat laiskoja. Nukkuvat kaiket päivät.
- Niin. - Ja ne hirvittävät ilmavaivat...
- Niin. - No, ainahan voi avata ikkunat.
- Eikö teillä ole ikävä? - Mitä niin?
Synnyinmaatanne. Ihmisiä.
Omaa lihaanne ja vertanne.
Kaipaisin heitä, jos he olisivat hyväksyneet rakkaani.
Mutta niin ei käynyt, joten en kaipaa.
Entinen kuningas pitää siis etäisyyttä.
Se ei ollut oma valintani. Minun haluttiin lähtevän.
Ja meille jäi julmat lempinimet.
Shirley Temple.
Aivan.
Kiharoiden vuoksi kenties?
Ja pikkuvanhan olemuksen. Ja tähteyden.
- Imartelija. - Enhän toki.
Kuningattaremme ovat perinteisesti kuninkaita parempia.
Luulenpa, että et tee poikkeusta.
- Yritän totisesti tehdä työni hyvin. - Niin minäkin yritin.
Ette yrittänyt tarpeeksi.
En niin.
Ettekä pyytänyt anteeksi.
Pyysin kyllä, isältäsi.
Samoin äidiltäsi. Voin näyttää kirjeet.
En tarkoittanut heitä, vaan itseäni.
Itseäsi?
En ilmeisesti ansaitse anteeksipyyntöä.
Luuletteko, etten olisi halunnut varttua yksityisyydessä?
Hovin ulkopuolella.
Kaukana kaikkien katseista.
Eläen yksinkertaisemmin.
Onnellisempana.
Vaimona ja äitinä.
Tavallisena maalaisnaisena.
Pyydän anteeksi.
Kiitos.
Ehkä voisitte pyytää anteeksi myös mieheltäni, kun tapaatte.
- Onko hänellä vaikeaa? - Niinkin voi sanoa.
Muu olisikin perin outoa.
Jos aion menestyä työssäni, -
- tarvitsemme kaiken mahdollisen avun.
Teillä on varmasti hyviä auttajia ympärillänne.
Paitsi jos ovat aina Pariisissa tai New Yorkissa, -
- tai missä te aikaanne vietättekin.
Ottaisitko neuvoja minulta?
Tietenkin.
Etenkin kun isäni ei ole tukenani.
Tiedän, että tuo tuli sydämestä.
Tiedän, että pohjimmiltanne, kaikesta huolimatta, -
- olette hyvin huolehtivainen.
Niin.
On sattumoisin kaksi asiaa, -
- joiden suhteen tarjoaisin mieluusti neuvojani.
Toinen koskee miehesi sukunimeä ja hallitsijahuoneen nimeä.
Entä se toinen asia?
Siinähän sinä olet. Minulla olisi asiaa.
Pyydän, ettet hermostu.
Haluaisin ottaa lentotunteja.
Tiedän. Mutta olen koko ikäni haaveillut lentämisestä - -
- ja taisin löytää opettajan, joka on kyllin hullu huoliakseen minut oppilaaksi.
Peter Townsend.
- Mitä nyt? - Meidän on juteltava.
Mistä asiasta?
He eivät tahdo, että pidämme nimen.
Mountbattenin.
Ketkä "he"?
- Kabinetti. - Ei asia kuulu heille.
Kuuluu hyvinkin.
Vaimoni ottaa sukunimeni. Se on laissa määrätty.
- Niin on vain tapana tehdä. - Niin yleisesti, että se voisi olla laki.
Olenko tämän maan ainoa mies, jonka perhe ei ota hänen nimeään?
Sitä paitsi Dickie järkyttyy perin pohjin. Tiedät, miten tärkeä se asia hänelle on.
Sanoin jo, että hallitsijahuoneen nimeksi tulee Mountbatten.
Se oli väärin sanottu.
Nimen on oltava Windsor. Pysyvyyden vuoksi.
Eikä siinä ole kaikki.
- Clarence House... - Kotimme. Mitä siitä?
Meidän on luovuttava siitä.
Yhdistyneen kuningaskunnan hallitsijan koti on Buckinghamin palatsi.
Kuka niin sanoo?
Minä.
Luulin, että inhoat sitä paikkaa.
Niin inhoankin. Kuten me kaikki.
Miksi sitten suostut?
Koska kaikki neuvovat tekemään niin.
Neuvot ovat vain neuvoja. Ei niitä ole pakko noudattaa.
On, kun neuvo tulee hallitukselta.
Millainen avioliitto tämä oikein on?
Millainen perhe?
Veit minulta uran ja kodin.
Veit minulta nimenkin.
Luulin, että vedämme yhtä köyttä.
Tervetuloa kotiin.
Arvoisat ylähuoneen jäsenet.
Haluni ja tahtoni on, -
- että minut ja minun lapseni - -
- luetaan Windsorin huoneeseen ja sukuun.
Ja että avioituvat jälkeläiseni, naispuolisia jälkeläisiä lukuun ottamatta, -
- sekä heidän jälkeläisensä, kantavat Windsorin nimeä.
Suomennos: Outi Kainulainen